Տրամաբանական կլիներ, եթե ընդդիմադիր ուժերը ողջունեին ԲՀԿ որոշումը: Բայց նույնիսկ ոչ հեռու անցյալում այս ուղղությամբ ռևերանսներ անող Լ. Տեր-Պետրոսյանն է առայժմ չնկատելու տալիս տեղի ունեցածը: Իսկ մյուս ընդդիմությունների ցուցադրական անտարբերությունը վկայում է, որ մեր ընդդիմադիրներն, ինչպես բոլոր ժամանակներում, հիմա էլ են այնքան թույլ, որ դաշնակցի փոխարեն միանգամից մրցակցի են տեսնում: Իսկ ԲՀԿ-ն, կարծում ենք` արդեն իսկ լավ գիտե, որ ինչքան դեպի հայտնի ընդդիմությունների շարքերը մղվի ու հրապարակների հայհոյախոսներին նմանվի, այնքան հեղինակության ու վարկանիշի կորուստ կարձանագրի: Իսկ դա նրա ոճը չէ: